শিলচর, জানুয়ারি ১৩ : শিলচরগী মেডিকেল কলেজদা ফোরেনসিক মেডিসিন ডিপার্টমেন্টতা এসোসিয়েট প্রোফেসর ওইনা লৈরিবা ডাক্তার য়েংখোম নুংশিতোন প্রোফেসর ওইনা থবক পায়খ্রে।  আসামগী মেডিকেল কলেজদা প্রোফেসর ফম পায়বা অহানবা মৈতৈ মচানি।
 মহাক ইং ২০০৭ দা শিলচর মেডিকেল কলেজদা রেজিষ্ট্রার ওইনা চঙখি।  মথংদা এসোসিয়েট প্রোফেসর ওইনা প্রমোশন কাখিবনি।  মহাক ইং ১৯৯৭ দা ডিব্রুগড় গী আসাম মেডিকেল কলেজদগী এম. বি. বিএস তম্লগা ইং ২০০৫ দা গুৱাহটি মেডিকেল কলেজদগী ফোরেনসিক মেডিসিনদা এম. ডি ডিগ্রী লৌরকখি।
 ডাক্তার য়েংখোম নুংশিতোন ইং ১৯৭৩ গী এপ্রিল শিলচরদা লৈবা বেড়াখালদা পোকখি।  মচিন মনাও ৭গী মনুঙদা মহাক্না খ্বাইদগী অতোম্বনি।  অপোক পা লৈখিদ্রবা য়েংখোম অমরেন্দ্র পোরৈ অপোকপা মরূপকী থৌবু অমা ওইরম্মী।  অপোকপী থোকচোম নিঙোল ব্রজেশ্বরী দেবী লৈখিদ্রে।  পনবা য়াবদি ডাঃ নুংশিতোন পি. আই. বি গুৱাহটিগী জয়েন্ট ডিরেক্টর ওইরম্বা লাইশ্রম তরনী কান্তগী মশেননি। 